Protippmix Standard Fogadások:

Az online fogadóirodák kínálata meglehetősen nagy, rengeteg fogadási típussal. Ezek nagy részét összegyűjtöttük, így lehetőséged van kikeresni mit is jelentenek. Mindegyik iroda más-más magyar megfogalmazást használ, amire érdemes odafigyelni.

Eredményhez köthető fogadások
-Játékidő eredménye (Full Time) - a legismertebb fogadási típus, a mérkőzés végeredményére (hazai - döntetlen - vendég) történő háromesélyes fogadás.

-Dupla esély (Double Chance) - a mérkőzés három lehetséges végkimenetelét leszűkítjük kettőre (1X - X2 - 12). Például az 1X-nél arra fogadunk, hogy a hazai csapat nyer, vagy döntetlen lesz az eredmény.

-DNB (Draw No Bet) -  magyarul nincs fogadás döntetlenre. A neve is utal rá, a döntetlent itt kizárják a fogadásból és csak a két csapat győzelmére tippelhetünk. Döntetlen esetén a tétet visszakapjuk.

-Pontos eredmény (Correct Score) - a mérkőzés végeredményére történő fogadás. Például: Ajax - PSG 1:1.

-Félidő eredmény (Half Time)- a félidői állásra tippelhetünk háromesélyes formában (hazai - döntetlen - vendég). Érdemes megjegyezni, hogy az irodák a félidői állásra is kínálnak dupla esélyt (1X - X2 - 12) és félidői pontos eredményt is. Például: Ajax - PSG 0:0.

-Félidő/Vége (Half Time/Full Time) - ez két tippet is magába foglal, hiszen a félidői állás mellett, a végeredményt is ki kell találnunk. Összesen 9 kimenetel közül választhatunk (Félidei állás/Végeredmény - 1/1; 1/2; 1/X; 2/1; 2/2; 2/X; X/1; X/2; X/X).

-Félidő vagy Végeredmény (Half Time or Full Time) - arra tippelünk, hogy az adott csapat félidőben vagy a mérkőzés végén vezetni fog. A kettő közül ha az egyik teljesül, a fogadás nyertes.

-Hendikep (Handicap) - a standard hendikep fogadásnál az egyik félnek egy, vagy több gólos előnyt adnak, amit a végeredményhez hozzászámolnak. Például a PSV játszik az Estoril csapatával az Európa Ligában, és az Estoril kap egy gólos előnyt. Ilyenkor fogadhatunk arra, hogy a hollandok még így is nyernek, ami így fest például a bet365 kínálatában: PSV (-1). Továbbá van lehetőségünk ilyenkor döntetlenre fogadni, amit így találtok: Döntetlen - Estoril (+1). Ez a fogadás akkor nyertes, ha egy góllal nyer a PSV, tehát ledolgozza az egy gólos, elméletben lévő hátrányát. A harmadik lehetőség ilyenkor ez: Estoril (+1), tehát a portugál kiscsapat a valóságban legalább döntetlent ér el, vagy nyer.

Gólokra fogadás
-Gólok alatt/felett (Goals under/over) - egy megadott határhoz képest fogadhatunk arra, hogy ennél több (over), vagy épp kevesebb (under) gól születik a mérkőzésen. A határ 0,5-től kezdődik, ahol nyertes a tippünk, ha legalább egy gól lesz. A legáltalánosabb a 2,5-ös határ, aminél nyertes a tippünk, ha legalább 3 találatot elérnek a csapatok, viszont ha ennél kevesebbet (0, 1 és 2 gól), akkor vesztes a fogadás.

-Gólok száma pontosan (Number of goals) - a kiválasztott mérkőzésen szerzett találatok számát tippelhetjük meg. Fogadhatunk akár arra is, hogy nem veszik be a hálókat (tehát 0 gól). Sok irodánál lehetőségünk nyílik rá, hogy külön a csapatokra fogadjunk gólszám szerint, illetve ugyanezt megtehetjük a félidőkre lebontva is.

-Gólok száma a hazai/vendég csapatnál (Total Goals by Home/Away team) - egyes irodáknál ilyen szöveggel is megjelenhet: Csapat összesített gólok - Team Total Goals. Ahogy a nevéből is adódik, ennél a fogadási típusnál a hazai és a vendég együttes góljainak a számára fogadhatunk, egy nem egész határhoz viszonyítva (alatt/felettre). Így lesz két kimenetele a fogadásunknak, például Ajax góljainak száma 1,5 gól alattnál akkor nyertes a fogadás, ha nem talál be a holland csapat, vagy csak egy gólt szerez.

-Mindkét csapat szerez gólt (Both Teams to Score) - különösebb magyarázatra nem szoruló, két kimenetelű fogadás (Igen/Nem). Amennyiben arra tippelünk, hogy mindkét csapat szerez gólt (Igen opció), fogadásunk akkor nyertes, ha mind a két fél betalál a mérkőzés során. A nagyobb irodáknál lehetőségünk van félidőkre lebontva is fogadni erre.

-Gólt szerző csapat (Team to Score) - négy lehetőséget magába foglaló típus. Tippelhetünk arra, hogy nem találnak be a felek (Nincs gól) és arra is, hogy mindkét csapat betalál. Illetve választhatjuk a csak hazai, vagy csak vendég alakulat gólját is, amiknél a nyerés feltétele, hogy a másik csapat ne találjon be.

-Gólszerző (Goal Scorer) - a mérkőzésen betaláló játékosra tippelhetünk. Sok esetben lehetőségünk van ennek a továbbfejlesztett változatával is találkozni, amikor néhány játékost kiemelnek a csapatokból, akiknél arra is fogadhatunk, legalább 2 vagy épp 3 gólt szereznek. Egyes irodáknál (Pl. Unibet) némely játékos esetében lehetőségünk nyílik megjátszani a Nem szerez gólt is.

-Első/utolsó gól szerzője (First/Last Goal to Score) - két fogadási típus, amelyeknél arra a játékosra tippelhetünk, aki szerintünk az első, vagy épp az utolsó találatot szerzi majd a mérkőzésen.

Szögletek és lapok
-Több szöglet (Most Corners) - arra tippelünk, hogy melyik csapat végez el több szögletet a mérkőzésnél. Háromesélyes fogadás, hiszen a két csapat közül egyik és másik is nyerheti, de lehet döntetlen is.

-Szögletek száma (Total Corners) - értelemszerűen itt a mérkőzésen elvégzett összes sarokrúgásról van szó. Nem egész határokat adnak meg, amiknél vagy többre, vagy épp kevesebbre tippelünk, tehát két kimenetele lehet a fogadásunknak.

-Összesített szögletek (Corners) - a bet365 kínálata a legszélesebb a szögletekre történő fogadásban. Ennél a kategóriánál három kimenetelt adnak meg számunkra. Például: 10 felett - Pontosan 10 szöglet - 10 alatt.

-Alternatív szögletek (Alternative Corners) - szintén a bet365 sajátja, aminél néhány szögletszámot kínálnak (pl. 8, 9, 10, 11 szöglet), és ezek mindegyikénél három lehetőség közül választhatunk (felett - pontosan - alatt).

-Csapat szögletek (Team Corners) - úgy működik, ahogy a csapat gólok is, tehát a választott mérkőzésen az egyik fél által elvégzett sarokrúgások számára tippelhetünk, kétesélyes (alatt/felett) formában.

-Elsőnek éri el szögletek (Corner Race) - a két csapat közül mely csapat éri el előbb, a megadott határszámot. Például arra tippelünk, hogy a Tottenham éri el előbb a 3-at. Ez a fogadás akkor nyertes, ha az angol csapat előbb végez el 3 szögletet, mint az ellenfele.

-Büntetőlapok száma (Number of Cards) - a mérkőzés során összesen kiosztott lapok (sárga, piros) számára fogadhatunk. Nem egész határt használnak itt is, így vagy alattra, vagy felettre tehetjük a voksunk.

-Első kiosztott büntető lap ideje (Time of First Card) - itt arra tippelhetünk, hogy előre megadott időintervallumban osztanak-e ki lapot. Például lesz-e büntetőlap az első félórában.

-Lapot kap (To Be Booked) - a kínálatban szereplő játékosok esetében fogadhatunk arra, hogy kapnak büntetőlapot (piros, sárga) a mérkőzés során.

-Lesz piros lap (Red Card given) - különösebb magyarázatra nem szoruló két kimenetelű fogadás.